recursal/SuperWikiNEXT-32B huggingface dataset:
Basílica de Carignano feita por Galeazzo Alessi en Xénova
**Galeazzo Alessi**, nado en Perugia en 1512 e finado o 30 de decembro de 1572, foi un arquitecto italiano.

Traxectoria
-----------

Discípulo de Giambattista Caporali, foi un estudoso entusiasta da arquitectura antiga, e o seu estilo recolleu os seus estudos.

Continúa a súa formación en Roma, onde entra en contacto con Miguelanxo, que o influirá notablemente. En Perugia realiza a igrexa de *Santa Maria del Popolo* (1547) e o pórtico de *Sant’Angelo della Pace* (1548). No ano establécese en Xénova invitado polo goberno da República para realizar as fortificacións do porto, ademais constrúe o *Palazzo Cambiaso* en 1565, *Palazzo Lercari-Parodi* en 1567, a igrexa de *Santa Maria in Carignano* (1549-1552) está fortemente inspirada no proxecto de Bramante para a basílica de San Pedro de Roma. A *Villa Cambiaso* (1548) e a *Villa Pallavicino delle Peschiere* (1560). Na mesma época traballa en Milán onde realiza o Palazzo Marino (1553-1558) hoxe casa do concello de Milán, a igrexa de Santa Barnaba (1561), a igrexa de San Vittore al Corpo e a fachada de Santa Maria presso San Celso. En Asís, fai o proxecto da igrexa de Santa Maria degli Angeli (1568), modificada en 1832.

|  |  |
| --- | --- |
| Control de autoridades | 
* Wd: Q381757
* WorldCat
* VIAF: 64800832
* BRE: 1812022
* Bridgeman: 51958
* CERL: cnp00576528
* DBI: ID
* DeutscheBio: 118644599
* FAST: 68144
* GEC: 0002335
* GND: 118644599
* ICCU: SBLV260290
* ISNI: 0000 0000 8344 247X
* LCCN: n81018917
* NLA: 35782593
* NTA: 070228914
* OL: OL1989769A
* RKD: 1053
* SUDOC: 060103035
* Treccani: galeazzo-alessi
* ULAN: 500033392

 |
O **Centro de entretemento de Khan Shatyr** é un edificio transparente da cidade de Astana, a capital de Casaquistán. O proxecto arquitectónico deuno a coñecer o Presidente de Casaquitán Nursultan Nazarbayev o 9 de decembro de 2006 e inaugurouse en xullo de 2010. Foi deseñado polo arquitecto británico e Premio Pritzker Norman Foster.

A tradución literal de Khan Shatyr sería "a tenda do Khan" en referencia á tenda que un gobernante nómade casaco empregaba durante as súas campañas e a estrutura do propio edificio estaría inspirada neste tipo de tenda. Con 150m de altura, ten unha base elíptica de 200 m que cobre unha área de 100 000m m2. Debaixo da carpa, ten unha área maior que 10 estadios de fútbol, cun parque interno a escala urbana, con zona comercial e de entretemento con prazas e rúas, un río, un minigolf e un resort de praia interior.

Este é o segundo edificio de Foster na capital centroasiatica, despois do Palacio da Paz e a Reconciliación.

Notas
-----

1. ↑  Viva, Arquitectura. "Norman Foster en Kazajistán: Centro Khan Shatyr". Arquivado dende o orixinal o 10 de outubro de 2016. Consultado o 28 de agosto de 2016.
2. ↑  "Foster and Partners page on the project". Arquivado dende o orixinal o 05 de xullo de 2009. Consultado o 05 de agosto de 2014.
3. ↑  "Palacio de la Paz y la Reconciliación | Foster + Partners". *www.fosterandpartners.com*. Arquivado dende o orixinal o 29 de agosto de 2016. Consultado o 2016-08-28.

Véxase tamén
------------

### Ligazóns externas

* Khan Shatyr *(en casaco)*
**Gemini 2** foi a segunda proba de lanzamento dunha cápsula Gemini non tripulada xunto co seu lanzador, un Titan II GLV.

Desenvolvemento da misión
-------------------------

A misión de Gemini 2 foi comprobar a integridade estrutural coa cápsula e a adecuación do seu escudo térmico para a reentrada atmosférica, así como o rendemento de tódolos seus sistemas, incluíndo comunicacións, control térmico, sistema eléctrico e sistema de control da posición.

Gemini 2 foi lanzada o 19 de xaneiro de 1965 ás 14:03:49 UTC desde o Complexo 19 de Cabo Cañaveral. O lanzamento foi suborbital, chegando a unha altura de 171,2 km. Durante a súa viaxe a cápsula estivo controlada por un temporizador que permitía ir executando varias actividades. Aos 6 minutos e 54 segundos a cápsula disparou os retrofoguetes, preparándoa para a reentrada. Gemini 2 ameziou no océano Atlántico, a 3419 km ao sueste da zona de lanzamento, tras 18 minutos e 16 segundos de voo e a 26 km do sitio previsto. A cápsula foi recuperada por un helicóptero do portaaeronaves USS Lake Champlain. Tódalas probas durante a misión foron un éxito, salvo a das células de combustible, que tiveron que apagarse antes do lanzamento por un problema anterior ao mesmo.

Notas
-----

1. 1 2 3 4 5 6 7 8 9  NASA (17 de abril de 2020). "Gemini 2" (en inglés). Consultado o 24 de abril de 2020.
2. ↑  Claude Lafleur (2020). "Gemini 2" (en inglés). Consultado o 24 de abril de 2020.
3. ↑  Gunter Dirk Krebs (2020). Gunter's Space Page, ed. "Gemini 2, 3, 4, 5, 6, 7, 8, 9, 10, 11, 12" (en inglés). Consultado o 24 de abril de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gemini 2*** |

### Outros artigos

* Programa Gemini
* Gemini 1
* Gemini 3
* Gemini 4
* Gemini 5
* Gemini 6
* Gemini 7
* Gemini 8
* Gemini 9
* Gemini 10
* Gemini 11
* Gemini 12

|  |  |
| --- | --- |
| Control de autoridades | 
* Wd: Q739203
* SNAC: w6cw56n3

 |
**Ademar León**| **Nome do club** | Club Balonmano Ademar León |
| **Fundado** | 1956 |
| **Pavillón** | Palacio Municipal de Deportes, León |
| **Capacidade** | 5.000 |
| **Presidente** | España Cayetano Franco |
| **Adestrador** | España Jordi Ribera |
| **Liga** | Liga ASOBAL |
| **2007-08** | **4º (Liga Asobal)** |
| **Equipamentos** | 

|  |  |
| --- | --- |
| 





**Local** | 





**Visitante** |

 |

O **Club Balonmano Ademar León** é un equipo de balonmán da cidade de León, Castela e León (España). Actualmente compite na Liga ASOBAL, competición que gañou na tempada 2000-01.

Dende a tempada 2008-09 o equipo pasou a chamarse **Reale Ademar León** por motivos de patrocinio coa empresa aseguradora Reale.

O club posúe un equipo filial, o Universidad de León Ademar, que competiu no grupo B da 1ª División Estatal ata a tempada 2009-01, na que conseguiu o ascenso á División de Honra Prata.

Historia
--------

O club foi fundado 1956 e ata 1975 xogou en divisións inferiores a causa das carencias económicas que impedían ao club ascender de categoría. En 1975 ascendeu á 1ª División Estatal.

Na tempada 1995-96 conseguiu un sexto posto que lle permitiu disputar ao ano seguinte por primeira vez na súa historia nunha competición europea, a City Cup. Na tempada 1998-99 chegaron os primeiros títulos ás vitrinas do equipo leonés coa consecución do dobrete (Copa ASOBAL e Recopa de Europa). A súa primeira e ata a data única Liga do club chegou na tempada 2000-01, e na tempada seguinte conseguía tamén a súa única Copa do Rei. Gañou o seu último título na tempada 2008-09, ao conseguír a súa segunda Copa ASOBAL en Barcelona ante o FC Barcelona por 31-25.

### Equipo 2010/2011

|  |  |  |
| --- | --- | --- |
| * 1 España Vicente Álamo
* 2 España Álvaro Cabanas
* 4 España Jaime González
* 5 España Iosu Goñi
* 6 España Ander Ugarte
* 7  Gonzalo Carou
* 8 España Ángel Montoro
* 9 Portugal Ricardo Costa
* 10 España Jorge García Vega
* 11 España Héctor Castresana
* 12 España Jacob Melián
 |   | * 14 España Juan Andreu
* 15 España Jose Mario Carrillo
* 16 Croacia Denis Buntic
* 17  Denis Krivochlykov
* 18  Danil Chernov
* 20 Croacia Venio Losert
* 21 España Mikel Aguirrezabalaga
* 22 España Carlos Ruesga
* 23 España Javier Ortigosa
* 24  Martin Stranovsky
* 25  Dalibor Cutura
 |

Palmarés
--------

* **Liga ASOBAL**: **1 título**
	+ Campión: 2000-01
	+ Subcampión: 1996-97 e 1998-99
* **Copa do Rei**: **1 título**
	+ Campión: 2001-02
	+ Subcampión: 2006-07 e 2009-2010
* **Copa ASOBAL**: **2 títulos**
	+ Campión: 1998-99 e 2008-09
	+ Subcampión: 1996-97, 1997-98, 2001-02 e 2007-08
* **Supercopa de España**
	+ Subcampión: 2001-02 e 2002-03
* **Recopa de Europa**: **2 títulos**
	+ Campión: 1998-99 e 2004-05
	+ Subcampión: 2000-01 e 2006-07

Véxase tamén
------------

### Ligazóns externas

* Web oficial do club
* balonmanoleon.com

|  |  |
| --- | --- |
| Control de autoridades | 
* Wd: Q355708
* WorldCat
* VIAF: 135415168

 |
Raubal e Hitler viviron no segundo andar desta casa en Prinzregentenplatz 16
**Angela Maria "Geli" Raubal**, nada en Linz o 4 de xuño de 1908 e finada en Múnic o 18 de setembro de 1931, foi unha sobriña de Adolf Hitler célebre pola estreita relación afectiva que mantivo con este, que rematou co seu aparente suicidio.

Traxectoria
-----------

Os seus pais eran Angela Raubal (filla do segundo matrimonio do pai de Hitler con Franziska Matzelsberger) e Leo Raubal (inspector da facenda). Geli era o familiar con quen mellor se entendía Hitler. Geli quedou orfa de pai en 1910 e a familia conseguiu saír adiante grazas á axuda da irmá do seu pai, Maria Raubal. En 1915 Geli trasladouse a Peilstein ao coidado da súa tía, mentres a súa nai buscaba traballo en Viena, cidade á que tamén se trasladou Geli en 1917, e permaneceu alí ata 1921 cando de novo volveu a Linz.

En 1927 trasladouse a Múnic para estudar medicina e afondou na relación amorosa que mantiña con Emile Maurice, chofer de Hitler, dende 1926. A relación contou coa oposición de Hitler e acabou arrefriando. En 1929 deixou a pensión na que residía dende 1927 e pasou a vivir na residencia do seu tío. O 18 de setembro de 1931 Geli apareceu morta por un disparo no pulmón, e o forense ditaminou suicidio. Non se sabe a causa do seu suicidio, había rumores que Geli e Hitler eran amantes, algo que nunca se puido probar. Outros rumores apuntan a que foi Hitler quen a matou, pero o día da morte Hitler estaba fóra da cidade nun mitin do Partido Nazi. Outras fontes afirman que Geli suicidouse por celos de Eva Braun.

Algunhas fontes afirman que Hitler se fixo vexetariano por causa da morte de Geli en 1931, pero o certo é que xa dende 1924 poucas veces comía carne. Consérvanse espidos de Geli asinados por Hitler, pero non hai certeza de que sexan auténticos.

|  |  |
| --- | --- |
| Control de autoridades | 
* Wd: Q84642
* WorldCat
* VIAF: 50061215
* BNF: 13333656q
* DeutscheBio: 120609118
* FAST: 415939
* GND: 120609118
* IMDb: nm7297671
* ISNI: 0000 0000 5961 4163
* LCCN: nb98032564
* NKC: mzk2005309072
* NNDB: 000087880
* NTA: 238974774
* SELIBR: 286030
* SUDOC: 035746238
* WikiTree: Raubal-4

 |
Capitolio de Arizona (Phoenix), sede das Cortes do Estado.
As **Cortes do Estado de Arizona** (en inglés, *Arizona State Legislature*) é a institución que ostenta o poder lexislativo no estado de Arizona, nos Estados Unidos. As súas competencias determínaas o artigo 4 da constitución de Arizona de 1910. A súa sede está no Complexo do Capitolio de Arizona, na capital do estado, Phoenix.

Composición
-----------

Escudo de Arizona
As Cortes do Estado de Arizona teñen unha estrutura bicameral:

* O Senado: conformado por 30 membros.
* A Cámara de Representantes: integrado por 60 membros.

O territorio de Arizona está dividido en distritos, e correspondéndolles aos cidadáns de cada un deles escolleren un senador e dous representantes. Para poder ser escollido lexislador débese posuír a cidadanía estadounidense, ter, polo menos, 25 anos de idade, residir dende hai 3 no estado e morar polo menos dende o ano anterior ás eleccións no distrito polo que se concorre. Existe un límite de mandatos: logo de 8 anos consecutivos como lexislador, deben pasar 2 antes de recuperar a condición de elixible para esa mesma cámara.

As Cortes do Estado de Arizona teñen capacidade de revogar o veto do gobernador a unha lei aprobada polas súas cámaras, para isto cómpre o voto favorable de tres quintos dos seus membros. Ademais, tamén poden convocar un referendo para a aprobación dunha lei, e nese caso o gobernador non ten potestade para vetar a decisión saída do plebiscito.

Notas
-----

1. ↑  "Arizona State Constitution - Article 4 Section 1. Legislative authority; initiative and referendum". *www.azleg.gov*. Consultado o 2022-08-25.
2. ↑  "Arizona State Constitution: Article 4 Section 2. Qualifications of members of legislature". *www.azleg.gov*. Consultado o 2022-08-25.

Véxase tamén
------------

### Outros artigos

* Arizona

### Ligazóns externas

* Páxina web da Arizona State Legislature (en inglés)

|  |  |
| --- | --- |
| Control de autoridades | 
* Wd: Q2747172
* WorldCat
* VIAF: 141325786
* SNAC: w6mm05jv

 |
Logo do GNU Compiler Collection.
O **GNU Compiler Collection** (máis coñecido como GCC) é un conxunto de compiladores de linguaxes de programación producidos polo Proxecto GNU. É software libre distribuído pola **Fundación polo software libre** (FSF) baixo as licenzas GNU/GPL e GNU/LGPL, e é un compoñente esencial do desenvolvemento GNU. É o compilador estándar dos sistemas operativos tipo Unix, e de certos sistemas operativos propietarios tales coma o MacOS X.

Orixinalmente foi nomeado coma o GNU/C Compiler, porque soamente manexaba a linguaxe de programación C, máis tarde(en 1987) o GCC foi ampliado para compilar C++, Java, Fortran, Ada e outros.

**GCC** foi portado a unha ampla variedade de arquitecturas de procesador, e está amplamente implantado coma unha ferramenta no densenrolo tanto de software libre como de propietario. **GCC** tamén está dispoñible para a maioría de plataformas embedidas, incluíndo symbian (chamado GCCE), AMCC e Freescale Power Architecture-based chips.. O compilador pode ser usado dende unha gran variedade de plataformas, incluíndo vídeo consolas de xogos como Playstation e Dreamcast.

Así como o compilador oficial do Sistema operativo GNU, GCC adoptouse coma o compilador estándar por gran parte doutros modernos sistemas operativos baseados en Unix, incluíndo Linux e a familia BSD, aínda que FreeBSD e OS X mudaron o sistema LLVM.

---

|  |  |
| --- | --- |
|  |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q178940
* Framalibre: gnu-compiler-collection
* GND: 4294848-4

 |

1. ↑  "Linux Board Support Packages". Consultado o 2008-08-07.
2. ↑
A **fertilidade** é a capacidade dun animal, planta ou terreo de producir ou sustentar unha proxenie numerosa. Nos animais, incluído o home, é o resultado da interacción de numerosos factores, tanto biolóxicos -a idade, o estado de saúde, o funcionamento do sistema endócrino- como culturais -as prescricións respecto ao sexo e o matrimonio, a división sexual do traballo, o tipo e ritmo de ocupación-, que a fan variar espectacularmente entre situacións distintas. No ámbito hortícola, é unha medida da riqueza nutricional do chan.

A fertilidade humana foi historicamente unha cuestión culturalmente significativa. Ao ser os fillos unha fonte crucial de man de obra en sociedades agrarias ou de economía de subsistencia, a capacidade de ofrecer ao núcleo familiar unha prole numerosa era un trazo moi valorado nas mulleres, e en moitas tradicións o marido estaba autorizado a anular o matrimonio cunha esposa estéril. A esterilidade masculina, de frecuencia semellante, permaneceu moito tempo descoñecida, atribuíndose só ás mulleres a responsabilidade da reprodución, como parte do réxime patriarcal de Occidente.

Na socioloxía, a taxa de fertilidade -medida como o número de fillos por muller- empregouse como estimador fiable para o crecemento vexetativo da poboación.


|  |  |
| --- | --- |
| Control de autoridades | 
* Wd: Q964401
* BNCF: 19516
* BNF: 11935544p
* EBID: ID
* GEC: 0183647
* HDS: 011011
* JSTOR: male-fertility
* LCCN: sh85047895
* MAG: 518429986
* NKC: ph124122

 |

|  |  |
| --- | --- |
| Identificadores | 
* MeSH: D005298
* MeSH: G08.686.210

 |
|  |
| --- |
| Abecedario |
| Aa | Bb | Cc | Dd | Ee |
| Ff | Gg | Hh | Ii | Ll |
| Mm | Nn | Ññ | Oo | Pp |
| Qq | Rr | Ss | Tt | Uu |
| Vv | Xx | Zz |
|  **Non galego:** Çç - Jj - Kk - Ww - Yy  |

O **D** (**de**) é a cuarta letra do alfabeto galego, e representa os fonemas oclusivo dental sonoro /d/ e aproximante dental sonoro /ð/.

Historia
--------

A letra **D** ten a súa orixe na escrita hierática exipcia. O seu ancestral máis antigo recibiu o nome de *deret* (man). Cando foi adoptado no alfabeto fenicio pasou a chamarse *daleth* (porta). No alfabeto grego recibiu o nome de *Delta (Δ, δ). No alfabeto etrusco e o alfabeto latino usouse tamén o* delta*, dándolle o deseño actual.*


| Xeroglífico exipcio[porta] | Protosemítíco[Dal, Daleth] | Fenicio[Daleth] | Grego[Delta] | Etrusco[D] | Latín[D] |
| --- | --- | --- | --- | --- | --- |
|  |  |  |  |  |  |

Outras representacións
----------------------

No alfabeto fonético aeronáutico asígnaselle a palabra **Delta**. No código Morse é  `— ··` .

* Bandeiras de sinaisBandeiras de sinais
* Alfabeto semáforoAlfabeto semáforo
* Letra d en brailleCódigo braille
* Alfabeto manualAlfabeto manual

Outros significados
-------------------

* Na numeración romana representa o número 500.
* Na notación musical anglosaxoa representa a nota re.

Véxase tamén
------------

Entradas da enciclopedia que comezan por D

### Outros artigos

* Ð
* D africano
* Vitamina D

|  |  |
| --- | --- |
| Control de autoridades | 
* Wd: Q9884
* EBID: ID

 |
Unha representación dun xogador que levaba un cótabo nunha pintura de figuras vermellas de Ática. 510 a.C. Louvre
**Cótabo**, **cottab** ou **kottab** (grego antigo: κότταβος grego antigo: κότταβος) foi o nome dun popular xogo na antiga Grecia. Unha competición de precisión, que se facía como entretemento nos simposios. O xogo orixinouse nas colonias gregas de Sicilia, na Magna Grecia.

Os xogadores do cótabo tentaban golpear un obxectivo que estaba en medio da sala co resto do viño que quedaba na cunha cunca metálica, o *cottabiy* (grego antigo: κοτταβεῖον grego antigo: κοτταβεῖον). O viño tiña que voar pola traxectoria xusta, non derramarse máis aló do obxectivo e, ao golpealo, emitir un son distinto.

O exercicio de precisión volveuse máis difícil cando se introduciu unha pequena figura humana (grego antigo: μάνης grego antigo: μάνης). As pingas de viño deberían golpear a cabeza da figuriña e facer un rebumbio no bol. A boa sorte no xogo aseguraba a boa sorte no amor (contrastando cun dito máis recente). O cótabo foi descrito por Esquilo, Sófocles, Eurípides, Aristófanes e Antífanes, aos que lles gustaba xogar a este xogo. As imaxes de homes xogando atópanse a miúdo na pintura de vasos grega antiga, ou nos murais da tumba do nadador.

Notas
-----

1. ↑  Cooney (1974), p. 241

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cótabo***  |

### Bibliografía

* Cooney, John D. (setembro 1974). "Way Stations on the Primrose Path". *The Bulletin of the Cleveland Museum of Art* (en inglés) (Cleveland) **61** (7): 240–246. JSTOR 25152536.

|  |  |
| --- | --- |
| Control de autoridades | 
* Wd: Q740874
* EBID: ID

 |
*Este artigo trata sobre o condimento ou colorante, para a planta tropical da cal se extrae esta substancia, véxase **Cúrcuma (planta)**.*

Cúrcuma en po
A **cúrcuma** é un colorante natural, catalogado co código alimentario da Unión Europea como **E-100ii**. Mostra unha cor amarela e extráese da raíz da planta da cúrcuma (*Curcuma longa*). A cúrcuma é o estado bruto dos extractos da planta, mentres que a súa forma refinada se denomina curcumina.

Usos
----

Empregouse ao longo da historia para colorear, por exemplo, partes do corpo; pero o seu uso máis estendido foi o de colorante de téxtil. Emprégase para tinguir algodón, la, seda, coiro, papel, lacas, verniz, ceras etc. Tamén se emprega como colorante alimentario para o arroz, carne e pratos preparados de orixe hindú, pois é deste país onde o seu uso é máis común.

### Uso medicinal

|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

En medicina - sobre todo a Ayurvédica - ten amplo uso contra a hepatite A, B e outras hepatites, en casos de trombocitopenia (plaquetas baixas), como regulador da inmumidade e coadxuvante en inmunodeficiencias, incluídas certas formas de cancro como o carcinoma de mama e o hepatocarcinoma.

Véxase tamén
------------

* Propiedades da cúrcuma.

### Outros artigos

* *Curcuma* (xénero)

|  |  |
| --- | --- |
| Control de autoridades | 
* Wd: Q42562
* EBID: ID
* GEC: 0095534
* JSTOR: turmeric
* LCCN: sh85138923
* NDL: 00573981

 |

|  |  |
| --- | --- |
| Identificadores taxonómicos | 
* APDB: 20253
* APNI: 90687
* Ecocrop: 828
* EOL: 1122309
* EPPO: CURLO
* FoC: 200028370
* GBIF: 2757624
* iNaturalist: 119386
* IPNI: 796451-1
* IRMNG: 10208096
* ITIS: 42394
* IUCN: 88308047
* NCBI: 136217
* PlantList: kew-235249
* POWO: ID
* TAXREF: 447931
* Tela Botanica: 3150
* Tropicos: 34500029
* PLANTS: CULO
* WCSPF: 235249

 |

|  |  |
| --- | --- |
| Identificadores | 
* UNII: W5488JUO8U

 |
Campo de béisbol de Acea de Ama, casa do **C.B Cambre**.
O **Club Béisbol Cambre** é unha entidade deportiva galega adicada ó béisbol que ten a súa base no concello de Cambre. O equipo xoga os seus partidos como local no Campo de béisbol de Acea de Ama, no Burgo (Culleredo).

Historia
--------

O club naceu na Coruña en 1990 co nome *Águilas del Atlántico* e competiu na primeira edición da Liga Xunta de Galicia de Béisbol nese ano 1990, acadando o subcampionato. No ano 1994 produciuse a fusión entre o *Águilas del Atlántico* e o club *Marineros*, tamén da Coruña, pasando a chamarse o novo equipo *Béisbol Coruña*. En 2001 o club trasládase ó concello de Cambre e troca o seu nome por **Club Béisbol Cambre**. Nos seus 20 anos de historia este equipo gañou en 8 ocasións a Liga Xunta de Galicia de Béisbol (nos anos 1994, 1999, 2004, 2006, 2007, 2008, 2009 e 2010), sendo por iso o club máis laureado do béisbol galego. Non obstante, na tempada 2011 o equipo foi eliminado polo Lume Béisbol Club e non tivo a oportunidade de loitar polo título de liga na final por vez primeira en moitos anos.

Véxase tamén
------------

### Outros artigos

* Liga Xunta de Galicia de Béisbol
* Halcones de Vigo BC

### Ligazóns externas

* Páxina web do CB Cambre
* Páxina web da Federación Galega de Béisbol e Sófbol

| * v
* c
* e
Béisbol masculino en Galicia |
| --- |
| Federación | Federación Galega de Béisbol e Sófbol |
| Equipos | 

|  |  |
| --- | --- |
| Na División de Honra | Halcones de Vigo BC |
| Na Primeira División | - |
| Na Liga Xunta de Galicia | Club Béisbol Cambre — Lume Béisbol Club — Druidas BC — Club Los Tigres de Arosa |
| Outros equipos | Caimanes BBC — Tiburones Coruña — Helios BC — Leones de Santiago |

 |
| Outras competicións | Copa Xunta de Galicia |
| Campos | Acea de Ama (Culleredo) — As Plantas (Vigo) — O Ceao (Lugo) |
| Selección | Selección de béisbol de Galicia |
**Francisco Otero González**, nado en Lindín (Mondoñedo) en 1860 e finado en Madrid o 14 de abril de 1880, foi un pasteleiro galego, autor dun atentado frustrado contra os reis Afonso XII e María Cristina de Habsburgo-Lorena.

Atentado
--------

*Véxase tamén**:* Atentados contra Afonso XII.
O 30 de decembro de 1879 ás cinco da tarde, os reis cruzaban a praza de Oriente nun faetón guiado polo rei, precedidos polo correo e coa única compañía do cocheiro, sentado na parte traseira, e dun lacaio. No momento no que o coche entraba no Palacio Real pola porta do Príncipe, Otero, que estivera agardando a súa chegada xunto ás cabaleirizas, fixo dous disparos a curta distancia cunha pistola Lefaucheux de dous canóns cargada con balas de doce adarmes, errando os dous tiros.

Detido inmediatamente, foi acusado de intento de rexicidio; o tribunal, desestimando a atenuante de alienación mental, condenouno a morte. O rei solicitou o seu indulto, mais o consello de ministros presidido por Antonio Cánovas del Castillo denegouno. En abril do seguinte ano Otero foi executado por garrote e os seus restos enterrados no cemiterio de San Martín.

Notas
-----

1. ↑  AgroEnlace. Colección de fotos de Riotorto (Lugo) informa da confusión con Guntín.
2. ↑  Manuel Rey (12 de abril de 2020). "O pasteleiro de Mondoñedo que intentou matar a Alfonso XII". *GCiencia*.
3. ↑  El Siglo Futuro, 31 de decembro de 1879, recolle as edicións dos principais xornais madrileños da época.
4. ↑  La Correspondencia de España, 15 de abril de 1880, pág. 3.
**Francisco Ponte Ces**, nado en Lousame cara a 1902 e executado en Santiago de Compostela o 3 de decembro de 1936, foi un zapateiro e político e sindicalista galego.

Traxectoria
-----------

Zapateiro en Santiago de Compostela. Militante do Sindicato de construtores de calzado de Compostela da CNT. Co golpe de Estado do 18 de xullo de 1936 foi detido. Xulgado en consello de guerra o 19 de novembro xunto cos demais membros do Comité de Defensa da República de Compostela, José Germán Fernández, Manuel Maroño Calvo, Modesto Pasín Noya, Luis Rastrollo González, Luís Martínez Nouche, José Maroño Calvo, Jesús Lema Lema, Rafael Pardo Carmona, Fernando Domínguez Caamaño, Rafael Frade Peña e José Carnero Valenzuela, acusados de traizón, foron condenado a pena de morte. Excepto Jesús Lema e José Carnero, foron executados no cemiterio de Boisaca o 3 de decembro de 1936.

Notas
-----

1. ↑  *El Compostelano*, 19-11-1936, p. 2.
2. ↑  *El Compostelano*, 3-12-1936, p. 2.

Véxase tamén
------------

### Bibliografía

* Lamela García, Luis (2005). *1936, la 'Cruzada' en Compostela. La guerra civil y la represión franquista en los documentos policiales y militares*. Sada: Do Castro. ISBN 84-8485-186-9.

### Ligazóns externas

* 

* Francisco Ponte Ces na páxina web *Nomes e Voces*.
**Gleb Ivanovich Uspenskii** (en ruso: *Глеб Иванович Успенский*) nado en Tula o 25 de outubro de 1843 e finado en San Petersburgo o 6 de abril de 1902, foi un escritor e periodista ruso.

Traxectoria
-----------

### Infancia

Uspenskii naceu na cidade de Tula, onde o seu pai era un oficial do goberno. Asistiu aos ximnasios de Tula e Chernígov, dedicando gran parte do seu tempo á lectura dos clásicos rusos. Estudou na Universidade de San Petersburgo durante un curto período de tempo en 1861, ata que esta foi temporalmente pechada por disturbios estudantís. Entón, mudouse á Universidade de Moscova, pero en 1863 foi forzado a abandonala sen graduarse, debido á falta de diñeiro. A morte do seu pai en 1864 deixouno coa responsabilidade adicional de coidar da súa familia.

### Profesión

Os primeiros traballos de Uspenskii publicáronse en 1862, no xornal de Lev Tolstoi *Yasnaya Poliana*, e no xornal *Spectator*. Entre 1864 e 1865 contribuíu no xornal *Ruskoe Slovo* (A Palabra Rusa), e entre 1865 e 1866, no *Sovremennik* (O Contemporáneo). En 1866 publicou unha serie de debuxos sobre o campesiñado, baixo o título de *As Costumes da Rúa Rastaraev*, que lle valeu certa reputación. En 1868 se converteuse nun dos principais colaboradores da popular revista *Notas da Patria*, traballando con Nikolai Nekrasov e Mikhaíl Saltykov-Shchedrín.

Na década dos setenta, coa mellora das súas finanzas, viaxou considerablemente, entablando relacións cou gran número de revolucionarios populistas, tales como Piotr Lavrov e Stepniak. Publicou as súas observacións do estranxeiro nun número de traballos, incluíndo *Cartas de Serbia*.

Ao longo dos anos setenta e oitenta continuou escribindo acerca da vida e as condicións de traballo dos campesiños rusos. A súa obra máis coñecida, *O Poder da Terra*, baseada nos seus estudos da vida en Nizhnii Novgorod, publicouse en 1882.

### Morte

Comezou a sufrir unha enfermidade mental a mediados de 1890, e morreu nun asilo de San Petersburgo en 1902.

Legado
------

Os traballos de Uspenskii tiveron unha considerable influencia, e foron eloxiados por moitos escritores contemporáneos, incluíndo a Lev Tolstoi, Anton Chejov e Maxim Gorki.

|  |  |
| --- | --- |
| Control de autoridades | 
* Wd: Q171242
* WorldCat
* VIAF: 66495718
* BIBSYS: 90144339
* BNE: XX5040802
* BNF: 121000745
* BRE: 4702444
* CiNii: DA04659727
* DeutscheBio: 118803611
* EBID: ID
* Europeana: ID
* FAST: 60523
* GEC: 0068711
* GND: 118803611
* ICCU: MILV003715
* IMDb: nm7594126
* ISNI: 0000 0001 2137 2530
* LCCN: n80116849
* NKC: jn20040129003
* NLA: 35408296
* NTA: 291068863
* OL: OL686951A
* SUDOC: 029356806
* Treccani: gleb-ivanovic-uspenskij

 |
O **Club Atlético Marbella** foi un club de fútbol andaluz da cidade de Marbella, na provincia de Málaga. Foi fundado en 1947, chegou a ser o filial do extinto CD Málaga e desapareceu en 1997.

O **Club Atlético Marbella** naceu en 1947. A finais dos anos 1960, convértese en filial do extinto Club Deportivo Málaga.

Na tempada 92-93 debutou na Segunda División. Tras descender á Segunda B na tempada 1996-97 e acabar en última posición o que supuña o descenso á Terceira División, desapareceu por problemas económicos.

No mesmo ano (1997) fundouse a actual Unión Deportiva Marbella a cal ocupou a licenza que naquel entón utilizaba o Marbersula en Rexional Preferente e así aforrarse o ter que empezar de cero na entón Segunda Rexional Andaluza.

Uniforme
--------

* **Uniforme titular**: Camiseta branca, pantalón branco e medias azuis.
* **Uniforme alternativo**: Camiseta azul, pantalón azul e medias brancas.

Estadio
-------

O CA Marbella xogaba no Estadio Municipal de Marbella, con capacidade para 9.000 espectadores.

Datos do club
-------------

* **Tempadas en 1ª**: 0
* **Tempadas en 2ª**: 4
* **Tempadas en 2ªB**: 6
* **Tempadas en 3ª**: 18
* **Mellor posto na liga**: 7º (Segunda división española tempada 92-93)
* **Peor posto na liga**: 20º (Segunda división española tempada 95-96)

Palmarés
--------

* **Segunda División B Española (1)**: 1991-92
* **Terceira División Española (1)**: 1990-91
* Subcampión da Terceira División Española (6): 1965-66, 1974-75, 1982-83, 1983-84, 1985-86, 1986-87

Véxase tamén
------------

* Unión Deportiva Marbella
**Francisco de la Dueña Nova y Cisneros Molina y Peñarrubia**, tamén coñecido como **Francesc Antoni de la Dueña y Cisneros**. Nado en Villanueva de la Fuente, Cidade Real o 17 de novembro de 1753 e finado en Madrid o 8 de novembro de 1821. Foi un relixioso castelán pertencente a unha familia de hidalgos rurais e Copríncipe de Andorra.

Traxectoria
-----------

Francisco foi nomeado Bispo de Urgell e polo tanto Copríncipe de Andorra desde o 29 de outubro de 1797 ao 23 de setembro de 1816.

O 24 de febreiro de 1810 foi elixido deputado nas Cortes de Cádiz, e exerceu como Presidente do Congreso dos Deputados desde o 1 ao 30 de abril de 1814.

En 1816 deixa o seu posto como bispo de Urgell tras ser nomeado Bispo de Sogorbe, posto no que permanece ata a súa morte. No 1817 foi nomeado cóengo doutoral da Catedral de Salamanca.

### Etapa no Congreso dos Deputados

Durante a súa etapa como deputado Francisco deu o seu apoio á Constitución de Cádiz de 1812 e á política liberal da supresión dos conventos.

Notas
-----

1. ↑
2. ↑  En Andorra, ao ser Bispo de Urgell e polo tanto Copríncipe de Andorra
3. ↑  Extracto de Los Expedientes de la Orden de Carlos III. 1771-1847. Tomo IV por Vicente De Cadenas y Vicent, p. 20
4. ↑  Eclesiásticos catalanes y las Cortes de Cádiz d'Antoni Sánchez i Carcelén, p. 134

Véxase tamén
------------

* Lista de Presidentes do Congreso dos Deputados

### Ligazóns externas

* Ficha do Congreso dos Deputados
* Cronoloxía en catholic-hierarchy.org

|  |  |
| --- | --- |
| Control de autoridades | 
* Wd: Q559215
* WorldCat
* VIAF: 304614836
* BNE: XX1583710
* Catholic-Hierarchy: ladu
* ISNI: 0000 0004 1027 681X

 |
**Francisco Vázquez Enríquez**, finado en Santiago de Compostela o 29 de novembro de 1951, foi un avogado, xornalista e político galego.

Traxectoria
-----------

En 1903 dirixiu *La Emancipación* de Noia. Foi Xuíz municipal de Outes (1908-1909). En novembro de 1917 dirixiu *Gaceta de Galicia*. Colaborou en *A Nosa Terra*. Foi candidato das Irmandades da Fala para as eleccións de 1918 polo distrito de Noia fronte a Eduardo Gasset Neira, pero foi derrotado. Foi proclamado deputado provincial polo distrito de Negreira-Corcubión en 1921, foi incapacitado e suspendido no cargo en marzo de 1923, pero o acordo foi revogado en novembro. Tamén foi candidato a deputado polo distrito de Ordes nas eleccións de 1923. Instalado como avogado en Santiago de Compostela, en 1931 foi elixido presidente do comité provisional da Agrupación Nazonalista de Santiago. En 1934 foi nomeado alcalde de Santiago de Compostela e deputado provincial. Foi xefe superior de Administración civil.

Francisco Vázquez Enríquez, 1921.

|  |  |  |
| --- | --- | --- |
| Predecesor:**Raimundo López Pol** |  **Alcalde de Santiago** 1934 - 1936 | Sucesor:**Ánxel Casal** |

Vida persoal
------------

Casou con María de la Concepción Méndez-Brandón Bartolomé e foi pai de Fernando Vázquez Méndez.

Notas
-----

1. ↑  Necrolóxica en  *La Noche*, 30-11-1951, p. 5.
2. ↑  *El Compostelano*, 6-6-1921, p. 2.
3. ↑  *El Ideal Gallego*, 10-11-1923, p. 1.
4. ↑  *El Ideal Gallego*, 27-4-1923, p. 1.
A **Copa América de hóckey a patíns feminina** é unha competición internacional de hóckey a patíns organizada pola Confederación Sudamericana de Patín (CSP) disputada dende o ano 2006 e que conta co recoñecemento do Comité Internacional de Hóckey a patíns (CIRH). Este recoñecemento como competición internacional por parte do CIRH implica que a regulamentación segue os cánones internacionais oficiais. Nesta competición poden participar tódalas seleccións que sexan membros da CSP, independentemente de se son orixinarias do Continente americano, así como calquera selección convidada pola Confederación. A selección de Cataluña é a única que disputou o título sen ser convidada grazas á súa adhesión definitiva á CSP o 11 de febreiro do 2007.

O sábado 3 de novembro, coa ocasión da Copa América masculina 2007, os delegados da CSP decidiron en Recife, sede do torneo, nunha reunión extraordinaria anunciar as vindeiras sedes da Copa América. En categoría feminina anunciouse Brasil 2011, a pesar de que nun principio a terceira edición íase disputar en Colombia (así se anunciara ao finalizar a Copa América do 2007), no 2009, ante a imposibilidade de Colombia para organizar a competición, a federación catalá, que ía organizar en Vic a terceira edición da competición masculina no 2010, colleu o relevo co obxectivo de facer coincidir no mesmo ano a competición feminina coa masculina.

Historial
---------

| Edición | Ano | Sede | Campión | Subcampión | 3º posto | 4º posto |
| --- | --- | --- | --- | --- | --- | --- |
| I | 2007 | Santiago de Chile (Chile) |  **Arxentina** | Chile Chile | Cataluña Cataluña |  Colombia |
| II | 2008 | Santiago de Chile (Chile) | **Chile Chile** | Cataluña Cataluña |  Brasil |  Estados Unidos |
| III | 2010 | Vic (Cataluña) |  **Arxentina** | Cataluña Cataluña | Chile Chile | Alemaña Alemaña |
| IV | *2011* | *Brasil* |  |  |  |  |

Palmarés
--------

|  |  |  |  |  |  |
| --- | --- | --- | --- | --- | --- |
| **Posición** | **Selección** | **Ouro** Ouro | **Prata** Prata | **Bronce** Bronce | Total |
| **1** |  Arxentina | 2 | 0 | 0 | **2** |
| **2** |  Chile | 1 | 1 | 1 | **3** |
| **3** | Cataluña Cataluña | 0 | 2 | 1 | **3** |
| **4** |  Brasil | 0 | 0 | 1 | **1** |

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Confederación Sudamericana de Patín *(en castelán)*
* Web oficial da Copa América 2010 *(en catalán)* *(en castelán)* *(en inglés)*
**Francisco de Orellana**, nado en Trujillo, Estremadura en 1511, e finado no río Amazonas en novembro de 1546, foi un explorador, conquistador e adiantado español na época da colonización española de América. Participou na conquista do Imperio Inca e, no posterior, foi nomeado gobernador en diversas poboacións. Consideróuselle como un dos conquistadores máis ricos da súa época.

En 1535, participou na pacificación e fundación de Portoviejo onde desempeñou os cargos de rexedor, alcalde ordinario ademais de tenente de gobernador e un dos primeiros veciños. En 1537, fundou a cidade de Guayaquil, que fora destruída polos indíxenas nativos en varias ocasións e recolocada por diferentes colonizadores españois. O ano seguinte recibiu o título de tenente de gobernador de Guayaquil. Despois de rematar a reconstrución da cidade partiu cara a Quito e, xunto a Gonzalo Pizarro, organizou unha expedición que remataría co descubrimento do río Amazonas.

Tras sobrevivir á travesía da viaxe pola Amazonia, partiu de regreso a España onde foi acusado de traizón por cargos presentados por Pizarro. Tras ser absolto, organizou outra expedición, pero non contou co capital nin coa aprobación necesarias. Por esta razón, dedicouse á pirataría e dirixiuse novamente ó Amazonas, onde xunto á maior parte da súa tripulación faleceron sen localización específica ó longo do río.

Notas
-----

1. ↑  "Francisco de Orellana". *L'Enciclopèdia.cat*. Barcelona: Grup Enciclopèdia Catalana.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Francisco de Orellana Modificar a ligazón no Wikidata*** |

### Bibliografía

* Ramusio, Giovanni Battista (comp.) (1606). *Delle Navigationi et Viaggi. Tomo 3* (PDF). Venecia: Appresso i Giunti.
* Herrera, Antonio de (1556). Juan de la Cuesta, ed. *Historia general de los hechos de los castellanos en las Islas i Tierra firme del Mar Océano. (Década Séptima)*. Madrid.
* Fernández de Oviedo, Gonzalo (1855). José Amador de los Ríos, ed. *Historia general y natural de las Indias, islas y tierra-firme del mar océano. Tercera parte. Tomo IV*. Madrid: Imprenta de la Real Academia de la Historia.

|  |  |
| --- | --- |
| Control de autoridades | 
* Wd: Q207901
* WorldCat
* VIAF: 71359821
* BNE: XX889307
* BNF: 12337555x
* BRE: 2684301
* BVMC: 10965
* CERL: cnp00566998
* DBE: francisco-de-orellana
* DeutscheBio: 12191948X
* EBID: ID
* FAST: 1839535
* GEC: 0047529
* GND: 12191948X
* ISNI: 0000 0000 5193 0719
* LCCN: n85092981
* NKC: jo20211117337
* NTA: 070859191
* SELIBR: 174644
* SNAC: w6sr0xhf
* SUDOC: 137157878
* Treccani: francisco-de-orellana
* WikiTree: De\_Orellana-5

 |
**Glenn Lord**, nado en Pelican (De Soto Parish, Luisiana) o 17 de novembro de 1931 e finado en Texas o 31 de decembro de 2011, foi un axente literario e editor estadounidense, alén de editor de prosa e poesía de Robert E. Howard (1906–1936), e o primeiro e máis salientable investigador sobre a vida e as escrituras de Howard.

Traxectoria
-----------

Foi veterano da guerra de Corea e xerente de almacén de papel para o comercio. Descubriu a Robert E. Howard a través de *Skull-Face and Others* (1946) por volta do ano 1951. Fixo investigacións sobre as publicacións anteriores de Howard, especialmente as revistas pulp das décadas de 1920 e 1930. En 1956, percorreu o país na busca de tódalas historias, poemas e cartas de Howard. Ó longo da súa vida, reuniu a meirande colección do mundo de manuscritos e publicacións orixinais.

Notas
-----

1. ↑  Howard, Robert E. (1946). *Skull-Face and Others*, Arkham Books. ISBN 0-85978-007-4
2. ↑  Lord, Glenn (1976). *The Last Celt: A Bio-bibliography of Robert Ervin Howard*, Donald M. Grant. ISBN 0-425-03630-8

|  |  |
| --- | --- |
| Control de autoridades | 
* Wd: Q5568961
* WorldCat
* VIAF: 35969693
* BNF: 13000039m
* Europeana: ID
* ISNI: 0000 0000 2672 4059
* LCCN: n87152495
* SNAC: w65j5bx1

 |
O **Club Deportivo La Muela** é un club de fútbol de España, do concello de La Muela, na provincia de Zaragoza. Fundado en 2005 e compite na Rexional Preferente de Aragón, tras descender na tempada 2010–11 por problemas económicos.

Historia
--------

O Club Deportivo La Muela refundouse en 2005. Protagonizou desde a súa volta ao fútbol aragonés tres ascensos consecutivos chegando a Terceira División, onde na súa primeira tempada acadou o cuarto posto. Na súa segunda tempada nesta tempada, a pesar de ter como obxectivo a permanencia e de sufrir graves problemas económicos, conseguiu o ascenso á Segunda División B ao quedar en segunda posición tras o CD Teruel con 90 puntos e superar tres eliminatorias que lles enfrontou ao Marino de Tenerife, o Constancia de Inca e o Cerceda galego.

Uniforme
--------

* **Uniforme titular**: Camiseta negra e amarela, pantalón amarelo e medias negras.
* **Uniforme alternativo**: Camiseta azul, pantalón branco e medias brancas.

Estadio
-------

O CD La Muela xoga no Estadio Clemente Padilla, con capacidade para 1.500 persoas.

Datos do club
-------------

* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 1
* **Tempadas en 3ª**: 3 (Incluída a 2011/12)
* **Mellor posto na liga**: 2º (3ª tempada 2009-10)
* **Peor posto na liga**: 4º (3ª tempada 2008-09)

Xogadores
---------

### Cadro 2010/11

*Actualizado a 1 de setembro de 2010.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
|  | POR | España | Zaparaín |
|  | POR | España | Pato Guillén |
|  | DEF | España | Pepe Plá |
|  | DEF | España | Bruna |
|  | DEF | España | Camus |
|  | DEF | España | Moya |
|  | DEF | España | Tonet |
|  | DEF | España | Barreda |
|  | DEF | España | Hervías |
|  | DEF | España | Javi Suárez |
|  | DEF | España | Fausto |

 |  | 

| Nº | Posto | País | Xogador |
| --- | --- | --- | --- |
|  | MED | España | Montejo |
|  | MED | España | Rubén Royo |
|  | MED | España | Iván Martínez |
|  | MED | España | Fran Suárez |
|  | MED | España | Lario |
|  | MED | España | Josete |
|  | MED | España | Charly Martínez |
|  | MED | España | Galdós |
|  | DIA | España | Moisés |
|  | DIA | España | David Mainz |
|  | DIA | España | Pablo Rodríguez |

 |

Véxase tamén
------------

### Ligazóns externas

* Sitio web oficial
Encontro entre Herdeiros de Dhais e Estrela Vermelha FG na Copa Galega de 2016.
A **Copa Galega de Fútbol Gaélico** é unha competición de fútbol gaélico nacida na tempada 2013/14 baixo a organización da Asociación Galega de Fútbol Gaélico co obxectivo de ser a gran festa do fútbol gaélico en Galicia.

Na primeira edición, celebrada na Estrada o 14 de xuño de 2014, participaron oito equipos na categoría masculina e catro na feminina. Na segunda edición participan nove equipos na categoría masculina e seis na feminina. Na terceira edición, xogada en Xinzo de Limia o 7 de maio de 2016, participaron nove equipos masculinos e sete femininos.

Edicións
--------

Categoría masculina

| Tempada | Campión | Subcampión | Terceiro |
| --- | --- | --- | --- |
| 2013/14 |  **Estrela Vermelha** |  **Fillos de Breogán** |  **Mecos** |
| 2014/15 |  **Estrela Vermelha** |  **Irmandinhos** |  **Pontevedra** |
| 2015/16 |  **Estrela Vermelha** |  **Fillos de Breogán** |  **Irmandinhos** |

Categoría feminina

| Tempada | Campión | Subcampión | Terceiro |
| --- | --- | --- | --- |
| 2013/14 |  **Irmandinhas** |  **Fillas de Breogán** |  **Bráithreachas** |
| 2014/15 |  **Irmandinhas** |  **Estrela Vermelha** |  **Mecas**/ **Auriense** |
| 2015/16 |  **Irmandinhas** |  **Fillas de Breogán** |  **Pontevedra**/ **Estrela Vermelha** |

Notas
-----

Véxase tamén
------------

### Ligazóns externas

* Páxina Asociación Galega de Fútbol Gaélico

* Copa Galega de Fútbol Gaélico no Facebook
* Páxina da ECB dos clubs en España
**Francisco de Trillo y Figueroa**, nado en Cervás (Ares) en 1618 e finado en Granada en 1680 foi un poeta culteranista e historiador galego en lingua castelá.

Traxectoria
-----------

Trillo naceu en 1618 no castelo de San Martiño, en Ares. En 1632 a súa familia trasladouse a Granada, onde frecuentou ambientes literarios e estableceu amizade co poeta Pedro Soto de Rojas, do que prologou o libro *Jardín cerrado*. Seguiu a carreira das armas e foi soldado en Italia e posiblemente en Flandres, mais abandonou esta vida e volveu a Granada para dedicarse ás letras. Foi influído por Luis de Góngora e a estética do Culteranismo e consagrouse a traballos eruditos. Faleceu en Granada en 1680.

Obras
-----

Escribiu unha epopea culta, *Neapolisea: poema heroyco y panegirico al Gran Capitan Gonzalo Fernández de Cordoua* (Granada: por Baltasar de Bolívar e Francisco Sánchez, 1651), sobre a figura e fazañas de Gonzalo Fernández de Córdoba, o "Gran Capitán". O seu estilo culterano desgustou o crítico Marcelino Menéndez Pelayo. Ese estilo tamén se advirte en *Poesías varias, heroicas, satíricas y amorosas* (1652), colección que inclúe traducións de Anacreonte, composicións inspiradas na *Biblia* e unha *Fábula de Leandro* procedente de Ovidio. Foi tamén un poeta festivo e satírico ao estilo de Góngora. Consérvase unha *Historia de Granada* da súa autoría no Museo Británico.

Véxase tamén
------------

### Ligazóns externas

* Obras de Trillo na Biblioteca Virtual Cervantes
* Primeira edición de Neapolisea na biblioteca da Universidade de Granada
* Biografías y vida *(en castelán)*
* Delgado, José Luis (7 de abril de 2014). "El poeta Trillo y Figueroa". *Diario de Granada* (en castelán). Consultado o 3 de febreiro de 2016.

|  |  |
| --- | --- |
| Control de autoridades | 
* Wd: Q5484195
* WorldCat
* VIAF: 89534879
* BNE: XX1141103
* BVMC: 5788
* DBE: francisco-de-trillo-y-figueroa
* FAST: 306396
* ICCU: PALV010626
* IMSLP: ID
* ISNI: 0000 0000 7979 5360
* LCCN: n92068480
* SUDOC: 161658857

 |
O **principio de complementariedade**, enunciado por Niels Bohr no 1928, atribúe á natureza da materia e enerxía unha dualidade, de xeito que os aspectos ondulatorio e corpuscular son complementarios, non contraditorios.

Características
---------------

Interprétase como que a natureza corpuscular e ondulatoria son inseparables, e polo tanto indetectables de xeito *separado*, manifestándose unha ou outra segundo o tipo de experiencia. Por exemplo, na experiencia da dobre fenda a natureza da luz que se pon en evidencia é ondulatoria, mentres no experimento do efecto fotoeléctrico, a natureza que se manifesta é a corpuscular, como demostrou Einstein. Feitos semellantes evidéncianse para a materia.

Véxase tamén
------------

### Ligazóns externas

* *Discusión sobre a independencia ou dependencia entre o principio de complementariedade e o principio da incerteza* *(en portugués)*

|  |  |
| --- | --- |
| Control de autoridades | 
* Wd: Q899805
* EBID: ID
* GND: 4136083-7
* LCCN: sh85029357
* MAG: 114319252

 |